ఆ మూడు స్కూటర్లు రీకాల్‌
- హోండా వెల్లడి
న్యూఢిల్లీ: హోండా కంపెనీ తన మూడు స్కూటర్లను రీకాల్‌ చేయనున్నట్లు ప్రకటించింది. స్కూటర్‌లోని ఫ్రంట్‌ ఫోర్క్‌ వద్ద బిగించిన ఓ బోల్ట్‌లో లోపం కారణంగానే సంస్థ ఈ రీకాల్‌ నిర్ణయం తీసుకుంటున్నట్ల తెలుస్తోంది. హోండాకు చెందిన యాక్టివా, గ్రాజియా, ఏవియేటర్‌ మోడల్‌ స్కూటర్లను త్వరలోనే రీకాల్‌ చేయనున్నట్లు హోండా ప్రకటించింది. దేశ వ్యాప్తంగా మొత్తం 56,194 యూనిట్లను రీకాల్‌ చేయనున్నారు. ఇప్పటికే స్కూటర్లు కొన్న వినియోగదారులకు ఎలాంటి సర్వీస్‌ చార్జీలు లేకుండా ఉచితంగా ఈ మార్పులు చేయనున్నారు. యాక్టివా 125 సీసీ మోడల్‌ చాలా ఏండ్ల కిందట విడుదల చేసింది.గ్రాజియా మోడల్‌ 2017లో మార్కెట్‌లోకి వచ్చింది. ఈ మోడల్‌ వినియోగదారులను ఆకట్టుకుంది. యాక్టివా125 ధర రూ.57,633(ఢిల్లీ ఎక్స్‌ షోరూం) కాగా గ్రాజియా 58,133 . ఇక ఏవియేటర్‌ మోడల్‌ ధర రూ.52,796. ఒకేసంస్థ నుంచి మూడు మోడల్స్‌ రీకాల్‌ చేయటంపై వినియోగదారులు,వ్యాపార వర్గాల్లో చర్చనీయాంశంగా మారింది.
మీ స్నేహితులకు రికమెండ్ చెయ్యండి